18/05/2010 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Convocatoria de bolsas para estudos de danza de alumnos do Conservatorio Profesional de Danza da Deputación no ano 2010

O obxecto da presente convocatoria é a concesión de bolsas para o perfeccionamento de estudos de danza de alumnos do Conservatorio Profesional de Danza desta Deputación, con cargo ao concepto presupostario 0604/325A/481 do Presuposto Provincial do ano 2010, por importe total de 28.000 €. Poderán participar na presente convocatoria os alumnos do Conservatorio Profesional de Danza da Deputación da Coruña, que queiran realizar cursos de danza, tanto en España coma no extranxeiro. Os solicitantes deberán formular a súa solicitude no modelo que se proporcionará na Secretaría do Conservatorio, e presentarana no rexistro xeral da Deputación. O prazo de presentación das solicitudes é de 15 días naturais que se han contar a partir do día seguinte ao da publicación da presente convocatoria no Boletín Oficial da Provincia. A documentación tamén se poderá presentar neste prazo, en calquera das formas previstas no artigo 38.4 da Lei 30/1992, de réxime xurídico das administracións públicas e do procedemento administrativo común. As solicitudes deberán ir achegadas da seguinte documentación: 4.1.- Fotocopia do D. N. I. do solicitante ou, no seu caso, do seu representante.4.2.- Xustificante de matrícula no Conservatorio Profesional de Danza no presente curso.4.3.- Currículo artístico do solicitante.4.4.- Explicación do curso para o que se solicita a bolsa.4.5.- Xustificante de matrícula no curso para o que se solicita a bolsa.4.6.- Certificación dos datos bancarios.4.7.- Escrito no que autorice á Deputación para que solicite, no seu nome, á Axencia Tributaria e á Seguridade Social, a acreditación de que o solicitante está ao corrente nas súas obrigas cos citados organismos 4.8.- Declaración doutras axudas solicitadas ou percibidas para o mesmo fin. A concesión das bolsas realizarase por resolución da Presidencia, despois da proposta do tribunal que será presidido polo Presidente da Deputación, formando parte del a Unguru Khouri, Oscar Luis e Patrimonio Histórico Artístico, o director do Conservatorio de Danza e Música, e dous profesionais da danza. O secretario será o da Deputación ou persoa na que delegue. A composición do tribunal publicarase con anterioridade á súa reunión, coa finalidade de que se poidan interpor, se é o caso, os recursos legais pertinentes. O importe das bolsas será variable, en función do importe da matrícula, da súa duración, e do lugar de realización do curso para o que solicita a axuda, sendo o importe máximo de 2.000 € por bolsa. Para decidir a concesión das bolsas teranse en conta os seguintes aspectos que se valorarán segundo se indica: 6.1 O currículo académico e o nivel artístico (calificacións, etc.): ata 50 puntos.6.2 A importancia e a duración do curso para o que se solicita a bolsa: ata 25 puntos.6.3 O informe da dirección do Conservatorio de Danza e Música: ata 25 puntos. A decisión do tribunal terá lugar entre o 1 de xuño e o 31 de xullo do ano 2010, A resolución da convocatoria darase a coñecer no taboleiro de anuncios da deputación, no taboleiro de anuncios do Conservatorio Profesional de Danza e na páxina www.dicoruna.es, e producirá os efectos de notificación aos interesados. Contra a resolución que porá fin á vía administrativa, poderase interpoñer potestativamente o recurso de reposición no prazo dun mes dende o día seguinte ao da súa notificación ou o recurso contencioso administrativo no prazo de dous meses que se contará dende o día seguinte ao da súa notificación de conformidade co disposto na Lei 30/1992, do 26 de novembro do réxime xurídico das administracións públicas e do procedemento administrativo común, sen que poidan interpoñerse simultaneamente ambos recursos. As bolsas aboaranse en dous prazos, da seguinte forma: * O 80%, despois da presentación do xustificante da matrícula no curso para o que se solicita a bolsa. Para a percepción do importe da bolsa, o beneficiario deberá estar ao corrente das súas obrigas tributarias e coa Seguridade Social, asi mesmo, deberá estar ao corrente das súas obrigas fiscais coa Deputación da Coruña, situación que determinará de oficio a propia Deputación, a través do Servizo Provincial de Recadación. * O 20% restante, despois da presentación da certificación de ter realizado o curso para o que se solicita a bolsa. Estas bolsas serán incompatible con cualquera outra axuda para a mesma finalidade. As bolsas deberán xustificarse antes do 31 de outubro de 2010. Despois de transcorrer o prazo que, no parágrafo anterior, se sinala, sen que se teña acreditada a realización do curso para o que foi concedida a bolsa, a Sección de Cultura e Deportes iniciará o expediente de reintegro do importe percibido en concepto do primeiro prazo da bolsa, dacordo co procedemento establecido na Base 59ª das de Execución do Presuposto para 2010, segundo o disposto no Título II da Lei 38/2003, xeral de subvencións. Os datos persoais recollidos serán incorporados e tratados no ficheiro Bolsas, premios e certames cuxa finalidade é conter os datos das persoas que solicitan ou disfrutan de bolsas financiadas pola Deputación, inscrito na Axencia Española de Protección de Datos co número do inscripción 2083510350, e poderán ser incluídos na páxina web. O órgano responsable do ficheiro é a Deputación Provincial da Coruña e o enderezo onde o interesado poderá exercer os dereitos de acceso, rectificación, cancelación e oposición diante do mesmo é a Avda. Alférez Provisional nº 2 15006 A Coruña, todo o cal se informa en cumprimento do disposto no artigo 5 da lei Orgánica 15/119, de13 de decembro, de protección de datos de carácter persoal e a súa normativa de desenvolvemento. Os solicitantes, por selo, aceptan en todos os seus termos as bases xerais da presente convocatoria así como a resolución que corresponda, sen prexuízo do dereito á reclamación xudicial. Para os casos non previstos nas presentes bases aplicarase o disposto nas bases de execución do presuposto xeral da Deputación da Coruña de 2010. A Coruña, 5 de maio de 2010. O presidente, O secretario, Salvador Fernández Moreda José Luis Almau Supervía